פול אאוט בוי

פול אאוט בוי (באנגלית: Fall Out Boy) היא להקת רוק אמריקאית מוילמט, הנמצאת בפרוורי העיר שיקגו, אילינוי. הלהקה הוקמה בשנת 2000 ועל חבריה נמנים: פטריק סטאמפ (שירה וגיטרה), פיט ונץ (גיטרה בס, קולות רקע ומילות השירים), ג'ו טרומן (גיטרה) ואנדי הארלי (תופים). שם הלהקה נבחר לאחר שהוצע על ידי מעריץ בקהל בעת הופעה. השם שהוצע "Fallout Boy" מתייחס לדמות הפארודית, "רדיו-אקטיב-מן" ממשפחת סימפסון (הלהקה ביצעה את שיר הנושא של סיום הפרק "Lisa the Drama Queen", בשנת 2009). הלהקה הוקמה בשנת 2000 על ידי פיט ונץ וג'ו טרומן, בהיותם תלמידי תיכון. טרומן צירף את פטריק סטאמפ, אותו הכיר מעבודתו הקודמת בחנות ספרים, כסולן הראשי של הלהקה. בשנת 2002, הוציאה הלהקה דיסק משולב עם להקת Project Rocket, בחברת התקליטים Uprising Records, שנקרא "Project Rocket/Fall Out Boy Split EP". בשנת 2003, הוציאה הלהקה את המיני אלבום, "Fall Out Boy's Evening Out With Your Girlfriend". במשך תקופה זו הופיעה הלהקה בשיקגו ובעיקר בפרוורים הסובבים אותה, שהפכו קרקע פורייה למוזיקת פאנק רוק והבי מטאל. אחד המקומות המשמעותיים והמשפיעים ביותר היה "אולם אבירי קולומבוס", ששימש במה לרבות מהופעותיה המוקדמות של הלהקה. כמו כן, באולם זה צולם הווידאו קליפ לשירה, "Dead On Arrival". המתופף, אנדי הארלי, הצטרף ללהקה וסטאמפ עבר לנגן בגיטרה. במאי 2003, הלהקה הוציאה את אלבומה השני, "Take This To Your Grave", תחת חברת התקליטים Fueled by Ramen. האלבום כולל את הסינגלים "Grand Theft Autumn/Where is Your Boy" ו- "Saturday", שזכו להשמעות רבות בטלוויזיה ובתחנות רדיו. ביוני 2003, חתמה הלהקה על חוזה הקלטות עם חברת Island Records. במאי 2004, הוציאה את האלבום האקוסטי, "My Heart Will Always Be the B-Side to My Tongue". האלבום כלל גם דיסק DVD עם וידאו קליפים של הלהקה, צילומים מהופעותיה ותמונות מעריצים. האלבום הגיע למקום ה-153 במצעד הבילבורד האמריקאי. בשנת 2005, ניסה ונץ להתאבד על ידי לקיחת מנת יתר של משכך הכאבים, אטיבן ונמצא מעולף בתוך מכוניתו. ב-3 במאי 2005, הוציאה הלהקה את אלבומה השלישי, "From Under The Cork Tree". האלבום הגיע למקום התשיעי במצעד הבילבורד. מהאלבום נמכרו מעל ל-68,000 עותקים בשבוע הראשון, וזמן קצר לאחר מכן הוא זכה למעמד של אלבום פלטינה כפול בארצות הברית ומכר למעלה מ-3 מיליון עותקים ברחבי העולם. הסינגל הראשון מהאלבום, "Sugar, We're Goin' Down", הגיע למקום השמיני במצעד הבילבורד, ולמקום הראשון בתוכנית TRL של ערוץ המוזיקה MTV. בשנת 2005, הווידאו קליפ לשיר זכה גם בפרס ה-MTV2 בטקס פרסי הווידאו קליפים של MTV. הסינגל השני, "Dance, Dance", הגיע למקום התשיעי במצעד הבילבורד. בשנת 2006 הלהקה הייתה מועמדת לפרס ה"אמן החדש הטוב ביותר" בטקס פרסי גראמי. ב-6 בפברואר 2007 הוציאה הלהקה את אלבומה הרביעי "Infinity On High". האלבום שילב מערך של סגנונות מוזיקה שונים הכוללים פאנק, רית'ם אנד בלוז ופלמנקו. האלבום זכה להצלחה גדולה והגיע למקום הראשון בבילבורד. הסינגל הראשון, "This Ain't a Scene, It's an Arms Race", הגיע למקום השני בארצות הברית, בבריטניה ובצמרת המצעדים ברחבי העולם. האלבום מכר למעלה מ-2 מיליון עותקים ברחבי העולם . סינגל נוסף מתוך האלבום היה Thnks fr th Mmrs. שיר זה זכה לקליפ בו הלהקה מנסה, לכאורה, להקליט קליפ לשיר, בביומם של קופי שימפנזה, שמזלזלים ומקניטים את חברי הלהקה. אלבום הופעה ו-DVD של קונצרט בפיניקס, "Live in Phoenix", יצא אפריל 2008. האלבום כלל גרסת כיסוי לשיר "Beat It" של מייקל ג'קסון אשר הגיע למקום ה-19 בבילבורד. בדצמבר 2008, הוציאה הלהקה את אלבומה החמישי, "Folie à Deux". האלבום הגיע למקום השמיני ולמעמד של תקליט זהב בארצות הברית. הסינגל הראשון, "I Don't Care", דורג במקום ה-68 ברשימת "100 השירים הטובים ביותר לשנת 2008" של מגזין הרולינג סטון. בנובמבר 2009, הודיעה הלהקה על הפסקה . לאחר ההכרזה על פירוק הלהקה (באופן זמני), חלק מחבריה המשיכו לקריירות סולו. טרומן והארלי גייסו כמה מחברי להקת אנט'רקס, להקמת להקת ההבי מטאל "דה דאמנד ט'ינגס". בנוסף, הארלי ניגן בלהקת הארדקור, "ברנינג אמפיירס". סטאמפ החל לעבוד על אלבום הסולו הראשון שלו, Soul Punk, בינואר 2010. באלבום ניגן סטאמפ על כל הכלים בעצמו. ונץ ביקש לפנות זמן למשפחתו. ביולי 2010, הקים את להקת "בלאק קארדס". ב-4 בפברואר 2013 הלהקה הוציאה שיר חדש בשם My Songs Know What You Did In The Dark, הודיעה על יציאת אלבום בשם Save Rock and Roll ועל סבב הופעות. האלבום החדש יצא לאור ב-12 באפריל 2013. הקליפים של שירי הדיסק החדש מהווים חלקים לסרט The Young Blood Chronicles. כל הקליפים יצאו כבר לאור. ב-24 במרץ 2013 יצא קליפ רשמי לשיר נוסף מתוך האלבום, בשם The Phoenix. ב-18 באפריל 2013 יצא קליפ רשמי לשיר נוסף מתוך האלבום החדש, בשם Young Volcanoes. ב-1 ביולי 2013 יצא קליפ רשמי לשיר נוסף מתוך האלבום החדש, בשם Alone Together. ב-31 באוגוסט 2013 יצא קליפ רשמי לשיר נוסף מתוך האלבום החדש, בשם The Mighty Fall. ב-15 באוקטובר 2013 יצא קליפ רשמי לשיר נוסף מתוך האלבום החדש, בשם Just One Yestrday ובו הם מארחים את Foxes. ב-2 בדצמבר יצא קליפ רשמי לשיר נוסף מתוך האלבום החדש, בשם Where Did The Party Go. ב-24 בדצמבר 2013 יצא קליפ רשמי לשיר השמיני מתוך האלבום החדש, בשם Death Valley ובו הם מארחים את טומי לי. ב-6 במרץ 2014 יצא קליפ רשמי לשיר התשיעי מתוך האלבום החדש, בשם Rat A Tat ב-24 במאי 2014 יצאו שני קליפים רשמים לשירים העשירי והאחת עשר מתוך האלבום החדש, בשם Miss Missing You ו־Save Rock And Roll ב-8 בספטמבר 2014, פול אאוט בוי הוציאו שיר חדש בשם Centuries (מאות). ב-14 באוקטובר 2014 השיר השני מהאלבום החדש - "Immortals" - יצא, כחלק מהפסקול של הסרט "6 גיבורים". ב־20 בינואר 2015 הוציאה הלהקה אלבום בשם American Beauty/American Psycho . ב-19 בפברואר 2015 יצא הקליפ לשיר Irresistible . ב-17 באפריל 2015 יצא הקליפ לשיר Uma Thurman בו מופיע בתפקיד אורח ברנדון יורי מלהקת פאניק ! אט דה דיסקו ב־5 בינואר 2016 יצא הקליפ לגרסה החדשה של השיר Irresistible יחד עם הזמרת דמי לובאטו. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ב-27 באפריל 2017, פול אאוט בוי הוציאו שיר חדש בשם Young and Menace וגם הודיעו של האלבום החדש שלהם M A N I A. ב-24 בינואר 2018, הלהקה שחררה את האלבום המלא M A N I A "Take This To Your Grave" -‏ 6 במאי 2003 - איילנד רקורדס "From Under the Cork Tree" -‏ 3 במאי 2005 - איילנד רקורדס "Infinity On High" -‏ 6 בפברואר 2007 - איילנד רקורדס "Folie à Deux" -‏ 16 בדצמבר 2008 - איילנד רקורדס \ Decaydance Records "Save Rock and Roll"‏ - 16 באפריל 2013 - איילנד רקורדס "American Beauty/American Psycho"‏ - 16 בינואר 2015 - איילנד רקורדס, DCD2 "M A N I A"‏ - 19 בינואר 2018 - איילנד רקורדס, DCD2 "Project Rocket / Fall Out Boy" ‏- 28 במאי 2002 - Uprising Records "Fall Out Boy's Evening Out with Your Girlfriend" ‏- 25 בפברואר 2003 - Uprising Records "My Heart Will Always Be the B-Side to My Tongue" -‏ 18 במאי 2004 - Fueled by Ramen "Leaked in London" -‏ 6 בפברואר 2007 - איילנד רקורדס "Live in Phoenix" -‏ 1 באפריל 2008 - איילנד רקורדס "Believers Never Die – Greatest Hits" -‏ 17 בנובמבר 2009 - איילנד רקורדס "Live in Tokyo" -‏ 7 באוגוסט 2013 - יוניברסל יפן "PAX AM Days" -‏ 15 באוקטובר 2013 - איילנד רקורדס, PAX AM "Make America Psycho Again"‏ 2015 2005 MTV Video Music Award - וידאו קליפ השנה על "Sugar, We're Goin Down" MTV Video Music Award - פרס מ MTV 2 על "Sugar, We're Goin Down" 2006 MuchMusic Video Award - בחירת האנשים: הלהקה הבינלאומית הטובה ביותר על "Dance, Dance" Kerrang! Award - הווידאו וידאו קליפ הטוב ביותר על "Sugar, We're Goin Down" Choice Music - שיר רוק על "Dance, Dance" Choice Music - סינגל על "Dance, Dance" Choice Music - להקת רוק MTV Video Music Award - בחירת הצופים 2007 Kerrang! Award- הווידאו קליפ הטוב ביותר על "This Ain't a Scene, It's an Arms Race" Teen Choice Award - מועמדות ללהקת רוק הטובה ביותר Teen Choice Award - מועמדות לשיר רוק על "Thnks Fr Th Mmrs" MTV Video Music Award- הלהקה הטובה ביותר 2006 MuchMusic Video Award - מועמדות ללהקה הבינלאומית הטובה ביותר על "Dance, Dance" Kerrang! Award - מועמדות לסינגל הטוב ביותר על "Sugar We're Going Down" Grammy Award - מועמדות לאומן החדש הטוב ביותר MTV Video Music Award - מועמדות לווידאו קליפ הטוב ביותר של להקה על "Dance, Dance" 2007 Teen Choice Award - מועמדות ללהקת רוק הטובה ביותר Teen Choice Award - מועמדות לשיר רוק על "Thnks Fr Th Mmrs" Kerrang! Award- מועמדות ללהקה הטובה ביותר Kerrang! Award- מועמדות לאלבום הטוב ביותר על "Infinity On High" MTV Video Music Award- מועמדות לסינגל הטוב ביותר על "Thnks Fr Th Mmrs" MTV Europe Music Award- מועמדות ללהקת השנה, ללהקת הרוק של השנה ולביצועי השנה אתר האינטרנט הרשמי של פול אאוט בוי (באנגלית) פול אאוט בוי, ברשת החברתית פייסבוק פול אאוט בוי, ברשת החברתית אקס (טוויטר) פול אאוט בוי, ברשת החברתית אינסטגרם פול אאוט בוי, ברשת החברתית טיקטוק פול אאוט בוי, סרטונים בערוץ היוטיוב פול אאוט בוי, במסד הנתונים הקולנועיים IMDb (באנגלית) פול אאוט בוי, באתר אפל מיוזיק (באנגלית) פול אאוט בוי, באתר ספוטיפיי פול אאוט בוי, באתר סאונדקלאוד (באנגלית) פול אאוט בוי, באתר Last.fm (באנגלית) פול אאוט בוי, באתר AllMusic (באנגלית) פול אאוט בוי, באתר MusicBrainz (באנגלית) פול אאוט בוי, באתר דיזר פול אאוט בוי, באתר Yandex.Music (ברוסית) פול אאוט בוי, באתר Discogs (באנגלית) פול אאוט בוי, באתר Songkick (באנגלית) פול אאוט בוי, באתר Genius פול אאוט בוי, באתר SecondHandSongs פול אאוט בוי, באתר בילבורד (באנגלית) פול אאוט בוי, באתר טיידל (באנגלית) פול אאוט בוי, באתר אמזון מיוזיק ערוץ היוטיוב של הלהקה פול אאוט בוי האתר הרשמי פול אאוט בוי חדשות הלהקה גיא סידיס, לא נפלנו: פול אאוט בוי לא יצילו את הרוקנ'רול, באתר nrg‏, 13 במאי 2013 Kaufman, Gil (25 ביולי 2005). "Fall Out Boy: Warped, Wicked & Wonderful". VH1.com. {{cite web}}: (עזרה) "Fall Out Boy biography". Rolling Stone. Cripps, Charlotte (28 באפריל 2006). "Last year, Fall Out Boy's bassist Pete Wentz attempted suicide; now the band are punk-pop gods". The Independent. Independent Print Limited. {{cite news}}: (עזרה) de Sylvia, Dave (3 בפברואר 2007). "Fall Out Boy - Infinity on High Review". Sputnikmusic. {{cite web}}: (עזרה) Fall Out Boy Tickets Ticketmaster.com.au. "The 100 Best Songs of 2008". Rolling Stone (December 25, 2008). "Ultimate-guitar.com". Ultimate-guitar.com.